Lothar Matthaus, cucerit de prestația echipei lui Xavi Alonso: "Îmi amintește de Barcelona lui Messi"
Lothar Matthaus (63 de ani) consideră că echipa Bayer Leverkusen a dat același randament ca cel al clubului FC Barcelona în perioada când Lionel Messi (36 de ani) evolua pentru catalani.
Bayer Leverkusen este lider în Bundesliga, având un avans de zece puncte față de Bayern Munchen.
Fotbalistul german Lothar Matthaus a vorbit despre prestația "farmaciștilor" din acest sezon.
"Fotbalul, viteza de joc, calmul cu mingea sunt elemente pur și simplu distractive pentru Bayer în acest sezon. Aș putea vorbi despre asta timp de o jumătate de oră. Jocul lui Leverkusen îmi amintește de FC Barcelona cu Iniesta, Xavi și Messi în lot. Pentru mine, acesta este adevăratul Bayer Leverkusen.
Pentru mine, ei sunt în prezent cea mai puternică echipă de fotbal din lume. Nu vreau să o compar cu Liverpool sau Manchester City, dar Leverkusen joacă fotbal de cea mai bună calitate", a declarat Matthaus, potrivit Mundo Deportivo.